stanford-oval/wikipedia huggingface dataset:
ברנדה לורנס
ביוגרפיה

לורנס גדל בצד הצפון-מזרחי של דטרויט, ברחוב לומפקין. היא גודלה בידי סבה וסבתה לאחר שאמה נפטרה כשהייתה בת שלוש. לורנס למדה בבתי ספר מקומיים, ואת לימודיה התיכוניים השלימה בתיכון פרשינג השוכן בדטרויט. לאחר מכן, השלימה לימודי תואר ראשון במנהל ציבורי מאוניברסיטת מרכז מישיגן. במשך שלושים שנה עבדה בשירות הדואר של ארצות הברית, שם התמקצעה במשאבי אנוש. בראשית שנות ה-90 של המאה ה-20, כחברה פעילה באיגוד ההורים-מורים של בית הספר בו למדו ילדיה, לורנס התמודדה ונבחרה אל מושב במועצת החינוך של בתי הספר הציבוריים במחוז סאות'פילד.
במרוצת השנים, נעשתה לורנס מעורבת יותר ויותר בפוליטיקה המקומית. בשנת 1997 נבחרה למועצת העירייה בסאות'פילד, וב-1999 נבחר לנשיאת המועצה. במהלך 2001, ניצחה לורנס את דונלד פרקסי בבחירות לראשות העיר, ובכך נהייתה לאישה הראשונה והאדם האפרו-אמריקאי הראשון בראשות העיר. בשנת 2005 נבחרה מחדש ללא התנגדות. כראשת העיר, הוזמנה ב-2008 בידי ועדת הפיקוח והרפורמה של בית הנבחרים של ארצות הברית לייצג את ראשי הערים באמריקה לתת עדות על משבר הסאבפריים והשפעותיו על הקהילות ברחבי ארצות הברית. מאוחר יותר באותה השנה שבה אל גבעת הקפיטול למען פעילות שדלנות עבור גישור בין הקונגרס לתעשיית הרכב האמריקאית. במהלך הבחירות לנשיאות ארצות הברית 2008 הייתה צירת-על בכינוס הוועדה הדמוקרטית הלאומית, והביעה את תמיכתה בסנאטור ברק אובמה. ב-2009 נבחרה בפעם השלישית לראשות העיר עם כ-80% מהקולות. גם ב-2013 נבחרה מחדש ללא התנגדות.
במאי 2008 הכריזה לורנס על מועמדותה לראשות מחוז אוקלנד שבמישיגן. בפריימריז הדמוקרטים התמודדה ללא התנגדות והתייצבה נגד ראש המחוז המכהן מטעם המפלגה הרפובליקנית, ל. ברוקס פטרסון. פטרסון ניצח את לורנס ברוב של 58% מול 42%. ההתמודדות מול לורנס נחשבה לזו העיקשת ביותר בפניה ניצב פטרסון בשש מערכות הבחירות בהן התמודד לראשות המחוז. ב-2010, בחר ראש עיריית לנסינג, וירג ברנרו, בלורנס כעמיתתו למירוץ במהלך ההתמודדות לתפקיד מושל מישיגן. באוגוסט 2010 הועמדה באורח רשמי לסגנית המושל בידי המפלגה הדמוקרטית. הבחירות הכלליות במישיגן בשנה זו היו למפח נפש בעיני הדמוקרטים, ובבחירות ניצח ריק סניידר הרפובליקני.
בשלהי 2011 הודיעה לורנס כי תתמודד אל בית הנבחרים של ארצות הברית במחוז הקונגרס ה-14 של מישיגן. בעבר נספר המחוז כמחוז הקונגרס ה-13, אך בעקבות תוצאות מפקד האוכלוסין של ארצות הברית שנערך שנה קודם לכן שרטט מחדש את מפת מחוזות הקונגרס במישיגן. בפריימריז הדמוקרטים התמודדה מול שני חברי בית הנבחרים הנסן קלארק וגרי פיטרס, אך סיימה במקום השלישי לאחר שגרפה 13% בלבד מקולות הבוחרים. במאי 2013 הודיע פיטרס כי לא יתמודד לתקופת כהונה נוספת בבית הנבחרים, אלא אל הסנאט של ארצות הברית. בעקבות זאת, ב-23 בינואר 2014 הכריזה לורנס כי תתמודד בפעם השנייה במחוז קונגרס זה. ב-5 באוגוסט זכתה במועמדות המפלגה, ובמהלך בחירות האמצע ב-2014 נבחרה לראשונה אל בית הנבחרים האמריקאי.
ב-5 בינואר 2022 הכריזה לורנס על פרישתה מבית הנבחרים מיד עם תום כהונתה בהתפזרות הקונגרס ה-117 של ארצות הברית. לפיכך, כהונתה נחתמה בראשית ינואר 2023.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  ג'ונתן אוסטינג, Michigan's most interesting primary? Southfield mayor joins crowd in 14th congressional district, באתר Mlive‏, 2 בפברואר 2012 (באנגלית)
↑  ג'סיקה סטרצ'אן, Southfield mayor says she’s committed to city after congressional primary loss, באתר CandgNews‏, 15 באוגוסט 2012 (באנגלית)
↑  קטלינה קאמיה, Women poised to break glass ceiling on Election Day, באתר USA Today‏, 2 בנובמבר 2014 (באנגלית)
↑  שונה מייזל, Rep. Brenda Lawrence adds to growing number of House Democrats retiring at end of this term, באתר CNN‏, 5 בינואר 2022 (באנגלית)
↑  פלישיה סומז, Rep. Brenda Lawrence announces she will not seek reelection, באתר וושינגטון פוסט, 5 בינואר 2022 (באנגלית)
| --- | --- |
בקרת זהויות :  NLI: 987012330083105171  BIBSYS: 31251  ISNI: 0000 0003 7426 9320  LCCN: n99025885  NTA: 212691198  SNAC: w6zh7hh8  US Congress: L000581  VIAF: 43629895   WorldCat (עם VIAF): 43629895
מור רטי

זהו שם הונגרי; שם המשפחה הוא .
| --- | --- |

 לידה:  9 בנובמבר 1846 נג'קרש, הונגריה 
 פטירה:  16 באוקטובר 1925 (בגיל 78) בודפשט, ממלכת הונגריה 
 שם לידה:  Rothbaum Mór 
 מקום קבורה:  בית הקברות היהודי ברחוב קוזמה 
 מקום לימודים:  אוניברסיטת היידלברג (1874) 
 מנחה לדוקטורט:  לאו קניגסברגר 
 תלמידי דוקטורט:  Gyula Vályi 
 
קברו בבית הקברות היהודי ברחוב קוזמה בבודפשט (5B-11-3)
מור רטי (בהונגרית: Réthy Mór; נאג'קרש, 9 בנובמבר 1846 – בודפשט, 16 באוקטובר 1925) היה מתמטיקאי, פיזיקאי יהודי-הונגרי, פרופסור, חבר האקדמיה ההונגרית למדעים. הוא היה בין עשרות המדענים היהודים שלא התנצרו כדי לקבל תואר פרופסור.
ביוגרפיה

לאחר לימודיו באוניברסיטאות בודה ווינה, הפך רטי לסטודנט באוניברסיטאות גטינגן והיידלברג עם מלגות ממשלתיות. הוא קיבל את הדוקטורט בהיידלברג בשנת 1874 והוזמן למחלקה לפיזיקה כמותית באוניברסיטת קלוז'-נאפוקה (אז הונגריה). הוא היה מהפרופסורים הראשונים לפיזיקה תאורטית בהונגריה. משנת 1886 היה פרופסור לגאומטריה ומאוחר יותר לפיזיקה תאורטית באוניברסיטת הטכנולוגית של בודפשט, ומספר פעמים דיקן האוניברסיטה. תלמידו הידוע ביותר היה תיאודור פון קרמן. הוא היה חבר מייסד של "החברה למתמטיקה ולפיזיקה", שנוסדה בשנת 1891.
רטי מילא תפקיד מרכזי בהקמת בית הספר למתמטיקה בקלוז'-נאפוקה. לזכותו של רטי יירשם כי מתמטיקאים מפורסמים כמו דיולה ואיאי, גיולה פרקש ולאיוש שלזינגר הגיע לקלוז'-נאפוקה.
על המוניטין הבינלאומי שלו מעידה העובדה שבשנת 1924 קיבל תעודת דוקטורט כבוד מאוניברסיטת היידלברג ליובל החמישי של הדוקטורט שלו באוניברסיטה זו.
מור רטי הובא למנוחת עולמים בבית הקברות היהודי ברחוב קוזמה בבודפשט.
עבודתו

העבודות המשמעותיות ביותר בעבודתו המתמטית הן אלו בהן פירט את מורשתם של יאנוש בויאי ופרקש בויאי ופירט את תוצאותיהם בפירוט רב יותר. בתחילת דרכו בהוראה בקלוז'-נאפוקה, הוא עודד את אלה שהיו מעוניינים ללמוד את "הנספח של יאנוש בויאי" בהרצאתו שכותרתה הייתה "מה שנקרא טריגונומטריה מישורית שאינה אוקלידית" של מרחב הומוגני תלת־ממדי (פורסם גם בצורה של עבודת גמר). בעבודתו הוא בנה את הטריגונומטריה של בויאי על בסיס רעיונות מקוריים. הוא פתח פרק חדש ומעניין בגאומטריה. מבדיקותיו הפיזיות הניסויות יש להדגיש את תוצאותיו לגבי צורת סילון נוזלי שאינו דחוס (שלא ניתן לדחיסה). הוא השתמש בכלים פונקציונליים מורכבים בחישובים. יש חשיבות רבה למחקר שלו על עקרונות אוסטוולד וכן על עקרונות המכניקה הקלאסית. הוא היה בין הראשונים שהעדיף את שיטות הניתוח הווקטורי בבדיקות הפיזיות שלו.
עבודתו > כתביו

מחקריו פורסמו בכתבי עת הונגריים, אך בעיקר ב-Mathematische Annalen. האקדמיה ההונגרית למדעים הזמינה אותו לפרסם מחדש את ה"טנטאמן של פרקש בויאי" (ביחד עם דיולה קניג). מחקריו התפרסמו בכתבי העת הבאים:
עלון של האגודה לרפואה ומדעי הטבע של קלוז'-נאפוקה,
הבוליטין האקדמי
הבוליטין למדעי הטבע
Annalen Poggendorff
Annalen Wiedemann,
דפי המתמטיקה והפיזיקה
הבוליטין של המתמטיקה ומדעי הטבע.
עבודתו > עבודות עצמאיות

לתורת הדיפרקציה (עקיפה) (1874)
משטח הניתן לצמצום היקפי לתאוריית הסטים (1874)
נקרא המרחב ההומוגני התלת־ממדי טריגונומטריה מישורית שאינה אוקלידית (1875)
לתיאוריה של משטחי מדחף ומדלף (1875)
שבירה והחזרת אור (1880)
הסבר לסיבוב רטט האור הזוויתי על ידי רשת סטיה (1880)
אזורים שווים סופיים (1890)
סילוני נוזלים (1894)
(Über schwere Flüssigstrahlen (1898
לקריאה נוספת

רוברט אולאה-גאל: מהכלי עד האוקיינוס: חייו האקדמיים ועבודתו של מור ריטי (1846–1925), עורך: אישסטוואן גאזדה. המכון ההונגרי להיסטוריה של המדע, בודפשט, 2013, עמוד מסת"ב 978-615-5365-04-1, 222 (עם הביבליוגרפיה המלאה של ריטי)
גוסטאב ראדוש: מור ריטי. עלון אקדמי, 1925.
הערות שוליים

↑  "מור ריטי" (בהונגרית). לקסיקון יהודי.. Sok lexikonban helytelenül 1848 szerepel születési évének.
↑  Oláh-Gál Róbert: Szemelvények Réthy Mór levelezéséből, Polygon, 20. kötet 2. szám, 2012. május
| --- | --- |
בקרת זהויות :  NLI: 987007394033105171  BnF: cb10413030q (data)  GND: 117522775  ISNI: 0000 0001 1438 7945  LCCN: n84805407  MGP: 90711  SUDOC: 086011138  VIAF: 17212100   WorldCat (עם VIAF): 17212100
פיי-פיי לי

| --- | --- |

 לידה:  3 ביולי 1976 (בת 48) בייג'ינג, הרפובליקה העממית של סין 
 ענף מדעי:  מדעי המחשב, בינה מלאכותית 
 מקום לימודים:  אוניברסיטת פרינסטון (1999)  המכון הטכנולוגי של קליפורניה (2001)  המכון הטכנולוגי של קליפורניה (2005)  תיכון פרסיפני  Chengdu No.7 High School 
 מנחה לדוקטורט:  Pietro Perona, Christof Koch 
 מוסדות:  אוניברסיטת סטנפורד (אוגוסט 2012)  אוניברסיטת סטנפורד  Radical Ventures (2023)  אוניברסיטת אילינוי באורבנה-שמפיין 
 תלמידי דוקטורט:  אנדריי קרפטי, תמנית גברו, Jia Deng, Benjamin Poole, Serena Yeung-Levy, Juan Carlos Niebles, Yuke Zhu, Justin Johnson, Kuan Fang, Jim Fan, Hao Su, Chengshu Li 
 פרסים והוקרה:  עמית ACM (2021)  100 נשים (BBC) (2019)  J. K. Aggarwal Prize (2016)  Thousand Talents Program 
 אתר רשמי
 
פֵיי-פֵיי לִי (בסינית: 李飞飞; נולדה ב-3 ביולי 1976) היא מדענית מחשבים סינית-אמריקאית, הידועה בהקמת ImageNet, מערך הנתונים שאפשר התקדמות מהירה בראייה ממוחשבת בשנות ה-2010. היא פרופסור למדעי המחשב באוניברסיטת סטנפורד.
מומחיות המחקר שלה כוללת בינה מלאכותית, למידת מכונה, למידה עמוקה, ראייה ממוחשבת וקוגניציה.
לי היא מנהלת שותפה של מכון סטנפורד לבינה מלאכותית ממוקדת אדם ומנהלת שותפה של "מעבדת החזון והלמידה של סטנפורד" (Stanford Vision and Learning Lab).
בעבר הייתה יו"ר מועצת המנהלים של טוויטר ובין השנים 2013 ל-2018 היא כיהנה כמנהלת מעבדת הבינה המלאכותית של סטנפורד (Stanford Artificial Intelligence Laboratory).
ב-2017 היא הקימה את AI4ALL, ארגון ללא מטרות רווח הפועל להגברת הגיוון וההכלה בתחום הבינה המלאכותית.
לאורך השנים כיהנה בתפקידים מובילים בתחומי התמחותה וזכתה באותות הוקרה רבים.
ב-3 באוגוסט 2023 מונתה למועצה המייעצת המדעית של האו"ם, שהוקמה על ידי המזכיר הכללי אנטוניו גוטרש.
השכלה

לי נולדה בבייג'ינג, סין בשנת 1976 וגדלה בצ'נגדו, סצ'ואן. כשהייתה בגיל 12 עבר אביה לארצות הברית וכעבור 3 שנים היא ואמה הצטרפו אליו בניו ג'רזי ובשנת 1995 היא סיימה את לימודיה בבית הספר התיכון בהצטיינות.
לי למדה לתואר ראשון באוניברסיטת פרינסטון פיזיקה ומדעי המחשב ובשנת 1999 סיימה בהצטיינות גבוהה תואר ראשון בפיזיקה ותעודות התמחות במתמטיקה שימושית וחישובית. כותרת התזה שלה הייתה: "הבדל דו-אוזני קולי שמיעתי: מודל חישובי חדש לפיץ' הדיכוטי של האגינס" (Auditory Binaural Correlogram Difference: A New Computational Model for Huggins Dichotic Pitch).
במהלך לימודיה בפרינסטון, היא חזרה הביתה ברוב סופי השבוע, כדי לסייע להוריה בחנות הניקוי היבש שלהם.
לי המשיכה את לימודיה תואר שני במסלול ישיר לדוקטורט, במכון הטכנולוגי של קליפורניה, וב-2005 קיבלה תואר דוקטור בהנדסת חשמל. כותרת עבודת הדוקטורט שלה הייתה: "זיהוי ויזואלי: מודלים חישוביים ופסיכופיזיקה אנושית". היא מימנה את לימודיה באמצעות מלגות.
קריירה ומחקר

משנת 2005 עד 2006, לי הייתה "פרופסור משנה" (Assistant professor) במחלקה להנדסת חשמל ומחשבים באוניברסיטת אילינוי אורבנה-שמפיין, ומ-2007 עד 2009 היא הייתה "פרופסור משנה" במחלקה למדעי המחשב באוניברסיטת פרינסטון.
ב-2009 לי הצטרפה לסטנפורד כ"פרופסור משנה" וב-2012 קודמה למעמד "פרופסור חבר" (associate professor) וב-2018 מונתה שם לפרופסור מן המניין.
בין השנים 2013 ל-2018 לי שימשה כמנהלת מעבדת הבינה המלאכותית של סטנפורד (Stanford Artificial Intelligence Lab - SAIL).
בשנת השבתון שלה מאוניברסיטת סטנפורד (מינואר 2017 ועד הסתיו 2018), לי הצטרפה לחברת גוגל, וסגן נשיא והמדען הראשי של AI/ML. הצוות שלה התמקד ב"דמוקרטיזציה" של טכנולוגיית AI והורדת מחסום הכניסה לעסקים ולמפתחים, כולל פיתוחים של מוצרים כמו AutoML.
בסתיו 2018, לי חזרה לאוניברסיטת סטנפורד כדי להמשיך בעבודתה.
בשנת 2017 לי הייתה מייסדת שותפה ויושבת ראש של הארגון ללא מטרות רווח AI4ALL, אשר משימתו היא לחנך את הדור הבא של טכנולוגים, הוגי בינה מלאכותית ומנהיגים. התוכנית נוצרה בשיתוף פעולה עם מלינדה פרנץ' גייטס וג'נסן הואנג.
התוכנית הייתה המשך למיזם חדשני של לי ותלמידתה לשעבר אולגה רוסקובסקי (אנ') בסטנפורד. המיזם נוסד ב-2015, כמחנה קיץ לתלמידות בכתה ט' שעסק בנושא בינה מלאכותית SAILORS (Stanford AI Lab OutReach Summers). SAILORS
בשנת 2018, AI4ALL השיקה בהצלחה חמש תוכניות קיץ נוספות באוניברסיטאות אחרות: אוניברסיטת פרינסטון, אוניברסיטת קרנגי מלון, אוניברסיטת בוסטון, אוניברסיטת קליפורניה ברקלי ואניברסיטת סיימון פרייזר (אנ') בקנדה.
קריירה ומחקר > מחקרים

לי עוסקת בתחומי בינה מלאכותית, למידת מכונה, ראייה ממוחשבת, מדעי המוח הקוגניטיביים ומדעי המוח החישוביים. היא פרסמה יותר מ-300 מאמרי מחקר שנבדקו עמיתים. עבודתה מופיעה בכתבי עת למדעי המחשב ומדעי המוח.  בין עבודותיה המוכרות ביותר הוא פרויקט ImageNet, שחולל מהפכה בתחום הזיהוי החזותי.
בשנים האחרונות, עבודת המחקר של לי פיי פיי עוסקת גם בבינה מלאכותית בתחום הרפואה, תוך שיתוף פעולה הדוק עם בית הספר לרפואה באוניברסיטת סטנפורד.
קריירה ומחקר > תפקידי דירקטוריון

במאי 2020 הצטרפה למועצת המנהלים של טוויטר כדירקטור עצמאי, אך ב-27 באוקטובר 2022, נרכשה החברה על ידי אילון מאסק שפיטר את כל חברי הדירקטוריון.
קריירה ומחקר > תפקידים

לי נבחרה כחברה ב:
האקדמיה הלאומית להנדסה (2020)
האקדמיה הלאומית לרפואה (2020)
האקדמיה האמריקאית לאמנויות ולמדעים (2021)
קריירה ומחקר > פרסים

1999: "מלגת פול ודייזי סורוס" ל"אמריקאים חדשים".
2006: מלגה של מיקרוסופט.
2009: פרס הקריירה של הקרן הלאומית למדע (NSF).
2010: המאמר הטוב ביותר בכנס בנושא ראייה ממוחשבת וזיהוי דפוסים (CVPR)
2011: מלגת אלפרד פ. סלואן.
2015: תואר "אחת מההוגים העולמיים המובילים של 2015, מדיניות חוץ.
2016: פרס IEEE PAMI Mark Everingham.
2016: פרס JK Aggarwal, האגודה הבינלאומית לזיהוי דפוסים (IAPR).
2016: פרס "אחת מ-40 "המהגרים הגדולים, בארצות הברית", מטעם קרן קרנגי (Carnegie Endowment for International Peace - CEIP).
2017: פרס WITI@UC Athena לשנת 2017 למנהיגות אקדמית, אוניברסיטת קליפורניה.
2017: אחת משבע נשים המובילות בטכנולוגיה, מגזין Elle.
2018: נבחר כעמית ACM על "תרומות בבניית בסיסי ידע גדולים ללמידת מכונה והבנה חזותית".
2018: לי נכללה ברשימת "50 הנשים המובילות בטכנולוגיה של אמריקה" של מגזין פורבס.
זוכה פרס אבי למנהיגות טכנית לשנת 2019, AnitaB.org
2019: הוכרה כאחת מ-100 הנשים של ה-BBC.
2020: זוכת "פרס הבוגרים" לשנת 2020, של המכון הטכנולוגי של קליפורניה.
2020: חבר ב"מועצה ליחסי חוץ" של ארצות הברית (CFR).
2022: פרס תומאס ס. הואנג (Thomas Shi-Tao Huang) לזיכרון (IEEE PAMI).
2023: פרס החדשנות של אינטל לשנת 2023.
2024: פרס וודרו וילסון לשנת 2024, מטעם פרינסטון.
קריירה ומחקר > ספרים

לי תרמה פרק אחד לספר Architects of Intelligence: The Truth About AI from the People Building it (2018) מאת העתידן האמריקאי מרטין פורד (Martin Ford).
בשנת 2023 לי פרסמה ספר זיכרונות "העולמות שאני רואה" (The Worlds I See), אשר בוחן את מסלול חייה ואת מצב הבינה המלאכותית.
באוגוסט 2023, לי פיי פיי מונתה לחברה במועצת המייעצת המדעית של האו"ם, שהוקמה על ידי המזכיר הכללי אנטוניו גוטרס. היא אחת מקבוצה מצומצמת של מדענים שם ששמו להם למטרה להציע נקודות מבט עצמאיות, על מגמות מתפתחות, המצטלבות במדע, טכנולוגיה, אתיקה, ממשל ופיתוח בר קיימא.י ב-3 באוגוסט 2023, לי פיי פיי מונתה לחברה במועצת המייעצת המדעית של האו"ם, שהוקמה על ידי המזכיר הכללי אנטוניו גוטרס. היא אחת מקבוצה מצומצמת של מדענים שם ששמו להם למטרה להציע נקודות מבט עצמאיות, על מגמות מתפתחות, המצטלבות במדע, טכנולוגיה, אתיקה, ממשל ופיתוח בר קיימא.כתב-3 באוגוסט 2023, לי פיי פיי מונתה לחברה במועצת המייעצת המדעית של האו"ם, שהוקמה על ידי המזכיר הכללי אנטוניו גוטרס. היא אחת מקבוצה מצומצמת של מדענים שם ששמו להם למטרה להציע נקודות מבט עצמאיות, על מגמות מתפתחות, המצטלבות במדע, טכנולוגיה, אתיקה, ממשל ופיתוח בר קיימא.
פזילה

| --- | --- |

 תחום:  רפואת עיניים 
 קישורים ומאגרי מידע
 MeSH:  D013285
 סיווגים
 ICD-11:  9C80 
 
הפזילה הקלה של ראיין גוסלינג מהווה חלק מהמראה המיוחד שלו, ומסייעת להצלחתו
מרטי פלדמן השתמש בפזילה שלו על מנת לקדם את הקריירה שלו כקומיקאי
מקרה קיצוני של פזילה
אחד מסימני המסחר של השחקן והקומיקאי בן טרפין (אנ') היה פזילה פנימה
פזילה (בלועזית: strabismus, סטרביסמוס, מיוונית: στραβισμός, שמשמעו "עיקום", מן στραβός, "מעוקם") היא לקות ראייה, שבה גלגלי העיניים אינם מתמקדים על אותה נקודה במרחב. כלומר, כאשר עין אחת צופה במטרה, העין השנייה, הפוזלת, צופה בנקודה שונה.
הפזילה נגרמת מחוסר תיאום בפעילות שרירי העין. אצל רבים מהסובלים מפזילה יש ראיית עומק לקויה או אין ראיית עומק כלל, וזאת כיוון שראיית עומק, או ראייה תלת-ממדית, תלויה בכך שגלגלי העיניים יצפו באותה נקודה. מעבר לכך, אצל הסובלים מפזילה המוח מקבל מכל עין תמונה שונה, ולכן הפזילה יכולה לגרום לראייה כפולה. בילדים, כדי להימנע מראייה כפולה, המוח לומד לבצע דיכוי של אחת מהתמונות, אולם דיכוי ממושך של תמונה הבאה מאחת העיניים יכול לגרום להופעת עין עצלה.
פזילה נצפית בשכיחות של 2% עד גיל 3 ו-3% מעליו, בהתפלגות אחידה בין בנים לבנות. לפזילה יש, כנראה, מרכיב גנטי והסיכוי לפזילה עולה בילד שאחד מהוריו לפחות, סבל מפזילה.
סוגי הפזילות

ניתן לחלק את סוגי הפזילה לפי שני ממדים:
סוגי הפזילות > חלוקה לפי תנועתיות

פזילה קבועה (בלועזית: comitant) – פזילה בעלת גודל קבוע בכל כיווני המבט. זאת הפזילה הנפוצה יותר. במקרים רבים מצב זה קשור לעיוורון בעין אחת.
פזילה משתנה (בלועזית: non comitant) – פזילה בעלת גודל המשתנה בזויות מבט שונות.
סוגי הפזילות > חלוקה לפי כיוון העין הפוזלת ביחס למרכז

לפי כתב העת "Primary Care: Clinics in Office Practice":‏
פזילה החוצה – אקזוטרופיה (exotropia) - זוהי פזילה בה אחת העיניים פונה החוצה.
פזילה פנימה – אזוטרופיה (esotropia) - זוהי פזילה פנימה של העיניים הנגרמת עקב מאמץ להתמקד במטרה קרובה.
פזילה מעלה – הייפרטרופיה (hypertropia)- זוהי פזילה אנכית שבה עין אחת סוטה כלפי מעלה בהשוואה לעין השנייה.
פזילה מטה – היפוטרופיה (hypotropia) - היא פזילה אנכית שבה עין אחת סוטה כלפי מטה בהשוואה לעין השנייה.
גורמים עיקריים

תורשה
איכות ראייה ירודה (צורך במשקפיים)
פגיעת ראש
דלקת בעין
קטרקט
אבחון וטיפול

האבחון נעשה על ידי רופא עיניים, אופטומטריסט או אורתופטיסט באמצעים שונים כגון: תבחין כיסוי בו מכסים את אחת מהעיניים לחלופין. גודל הפזילה נקבע על ידי מנסרות (פריזמות) המטות את קרני האור לכיוון העין הפוזלת. הטיפולים לפזילה כוללים התאמת משקפיים, ניתוח פזילה ומנסרה (פריזמה), בהתאם לגורמים לפזילה.
מתן משקפיים יכול לשפר את הראייה בכל עין וכך לחזק את היכולת של שתי העיניים לפעול בתיאום. כמו כן, אצל כאלה הסובלים מרוחק ראייה, המשקפיים ממתנים את פעולת האקומודציה או כיווץ השריר הפנימי של העין שהיא זאת הגורמת לעיתים לפזילה.
ניתוח פזילה יאפשר לעין להתיישר על ידי קיצור, הארכה או שינוי המיקום של אחד או יותר משרירי העין.
המנסרה (מעין עדשת משקפיים בעובי משתנה) משנה את הזווית בה מגיע האור לעין, ובכך משנה את התמונה הנקלטת. פעולה זו מדמה שינוי במיקום העין – כלומר הפזילה נשארת בעינה, אך התמונה הנכונה מגיעה למוח בגלל המנסרה.
היבטים תרבותיים וחברתיים

מחקרים שבהם הוצגו לנבדקים תמונות של אנשים פוזלים ולא פוזלים הראו הטיה שלילית חזקה כלפי פוזלים. אזוטרופיה נתפסת כמטרידה יותר מאקזוטרופיה והטרוטרופיה ימנית נתפסת כמטרידה יותר מהטרוטרופיה שמאלית. בני המאיה והאינקה ראו בפזילה את אידיאל היופי; לעומת זאת, הקרימינולוג צ'זארה לומברוזו ראה בפזילה מאפיין של העבריין מלידה.
ראו גם

עין עצלה
אורתופטיקה
הערות שוליים

↑  Kammi B. Gunton, Barry N. Wasserman, Caroline DeBenedictis, Strabismus, Primary Care: Clinics in Office Practice, Primary Care Ophthalmology 42, 2015-09-01, עמ' 393–407 doi: 10.1016/j.pop.2015.05.006
↑  The perception of strabismus by children and adults
↑  The Mayan Beauty Concept
↑  Mayan Beauty
| --- | --- |
בקרת זהויות :  NLI: 987007536291005171  BnF: cb11933209v (data)  GND: 4052363-9  LCCN: sh85128443  LNB: 000101104  NDL: 00571965  NKC: ph116290 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רודי בושוויץ

רודולף איליי בושוויץ (באנגלית: Rudolph Ely Boschwitz; נולד ב-7 בנובמבר 1930) הוא פוליטיקאי יהודי-אמריקאי שכיהן כחבר הסנאט של ארצות הברית מטעם מדינת מינסוטה בשנים 1978–1991. בושוויץ הוא חבר המפלגה הרפובליקנית של מינסוטה, מפלגת מרכז-ימין המסונפת אל המפלגה הרפובליקנית.
ביוגרפיה

בושוויץ נולד בברלין, רפובליקת ויימאר, ללוסי (לבית דווידוביץ') ואלי בושוויץ. ב-1933, כשהיה בן שלוש, נמלטה משפחתו היהודית מגרמניה הנאצית אל ארצות הברית והתיישבה בניו רושל שבמדינת ניו יורק, שם גדל. אחרי שסיים את לימודיו התיכוניים למד בושוויץ באוניברסיטת ג'ונס הופקינס, וב-1950 סיים את לימודיו בבית הספר לעסקים של אוניברסיטת ניו יורק. ארבע שנים לאחר מכן סיים לימודים נוספים בבית הספר למשפטים של אותה האוניברסיטה. ב-1954 התקבל ללשכת עורכי הדין של מדינת ניו יורק, וב-1959 לזו של ויסקונסין. כמו כן, בשנים 1954–1955 שירת בחיל הקשר של צבא ארצות הברית.
בנובמבר 1978 נבחר לסנאט האמריקאי מטעם המפלגה הרפובליקנית של מינסוטה כרפובליקני-עצמאי. השבעתו לתפקיד הוקדמה ל-30 בדצמבר אותה השנה עם התפטרותו של ונדל אנדרסון, שמונה לסנאט עם פרישתו של וולטר מונדייל מהסנאט לשם מינויו לסגן נשיא ארצות הברית. בושוויץ נודע היטב במינסוטה על הפעלת דוכן חלב ביריד הארצי של מינסוטה. ב-1984 נבחר מחדש לסנאט. ב-1990 הפסיד בבחירות לסנאט למועמד המפלגה הדמוקרטית פול ולסטון, וב-1996 התמודד מולו בשנית והפסיד פעם נוספת.
ב-1991 נסע לאתיופיה כשליחו של נשיא ארצות הברית ג'ורג' הרברט ווקר בוש. בושוויץ נמנה בין המתווכים בין ישראל לאתיופיה והיה אחד מחברי הסנאט הפעילים והמוכרים ביותר בלובי הישראלי בארצות הברית, במשא ומתן של שתי המדינות על אודות מבצע שלמה. ב-2005 מונה בידי הנשיא ג'ורג' ווקר בוש לשגריר ארצות הברית במועצת זכויות האדם של האו"ם, אשר בסיסה בז'נבה שבשווייץ. במהלך הבחירות לנשיאות ארצות הברית 2008 הביע את תמיכתו בג'ון מקיין. בהוה מכהן בושוויץ כחבר במועצת המנהלים של המכון היהודי לענייני ביטחון לאומי (JINSA), של איפא"ק ושל המועצה ליחסי חוץ.
קרית המשפט

| --- | --- |
 מו"ל:  הקריה האקדמית אונו 
 תאריכי הופעה:  2001–הווה (כ־23 שנים) 
 שפה:  עברית 
 מדינה:  ישראל 
 אתר רשמי
 
קרית המשפט הוא כתב עת משפטי היוצא לאור מדי שנה על ידי בית הספר למשפטים של הקריה האקדמית אונו.
כתב העת נוסד בשנת 2001 והוא עוסק בעיקר בחידושים, בתהליכים ובמגמות במשפט. בין עורכיו היו הפרופסורים מנשה שאוה, דודי שוורץ, עמיחי כהן, ידידיה שטרן וגבריאל הלוי.
כתבי העת

כרכים א,’ ב’ ו-ג’ יצאו בשנים התשס”א- התשס”ג בעריכתו של פרופ’ מנשה שאוה ז”ל.
כרכים ד ו-ה’ יצאו לאור בשנת התשס”ד- התשס”ה בעריכת פרופסור דודי שוורץ.
כרך ו’ יצא בשנת התשס”ו בעריכת ד”ר עמיחי כהן ופרופ’ ידידיה שטרן.
כרך ז’ יצא לאור בשנת התשס”ח בעריכת ד”ר עמיחי כהן.
כרכים ח’ ו – ט’ יצאו לאור בשנים התשס”ט- התש”ע בעריכת פרופ’ גבריאל הלוי.
כרך י’ יצא בשנת תשע”ד בעריכתה של ד”ר לאה פסרמן-יוזפוב.
כרך י”א פורסם באתר כתב העת בשנים תשע”ה – תשע”ח בעריכתה של ד”ר לאה פסרמן-יוזפוב.
מכתבי ערד

מכתב 18, המזכיר את "בית יהוה"
מכתבי ערד הם 91 אוסטרקונים שנחשפו על ידי הארכאולוג יוחנן אהרוני בתל ערד בין השנים 1962–1964, במהלך חפירות מסודרות באתר.
הממצאים

בתל ערד נחשפו שרידים של מצודה שנבנתה בתקופת הברזל והמשיכה להתקיים לכל אורך תקופת קיומה של ממלכת יהודה כולל התקופה הפרסית. השימוש במצודה היה כתחנת צידה שסיפקה לעוברים בדרך שהיו בשליחות השלטון, מזון שעיקרו היה שמן, קמח ויין. בעת קרב או מלחמה נדרשה המצודה לספק גם לוחמים. במצודה נחשפו 88 אוסרטקונים עבריים כתובים בדיו, מתוכם 15 שלמים; ברוב השאר השתמרו, במקרה הטוב, מילים בודדות. רוב האוסטרקונים אינם מכתבים, אלא מסמכים מנהליים כגון רשימות. בנוסף לאוסטרקונים הכתובים בדיו, נמצאו גם 15 כתובות חרוטות על חרס, כתובות על חותמים ועל אבני משקל, ידיות "למלך", 85 אוסטרקונים ארמיים מהתקופה הפרסית, ואוסטרקונים ערביים.
חלק ממכתבי תל ערד הופנו אל "אלישב בן אשיהו" שתפקידו היה ממונה על המחסנים של המצודה הממלכתית. המכתבים כוללים הוראות ובקשות למסירת צידה. במקום נמצאו בנוסף גם שלוש חותמות הנושאות את שמו של אלישיב. המכתבים נשמרו בארכיון של המצודה.
במכתבים נזכרים שמות של יישובים מקראיים שונים בצפון הנגב ובדרום הר חברון, ובהם ערד, קינה, רמות נגב, מעון, זיף ועָנִים.
במכתבים נזכרים גם שמות של משפחות כהונה, כמו מרֵמות, פשחור, בני קורח, פשיד, ונראה שמשפחות אלו שירתו במקדש המקומי.
מכתבים בולטים

תעתיקי הכתובות מובאים לפי יוחנן אהרוני. המקפים בסוף חלק מהשורות אינם במקור, והם מייצגים קטיעת מילה לצורך ירידת שורה כנהוג בכנענית.
מכתבים בולטים > מכתב 1

אל . אלישב . ו-

עת . נתנ . לכתימ

יינ . ב \ /// ו-

כתב . שמ הימ .

ומעוד . הקמח

הראשנ . ת-

רכב . + | . קמח

לעשת . להמ . ל-

חמ . מיינ .

האגנת . תתנ
במכתב יש סימנים היראטיים (הלוכסן ההפוך, \, והפלוס, +), וכן מספרים (אחד: |, ושלוש: ///). מתוך המכתבים מתברר כי מלכי יהודה הסתייעו לצורך הגנת גבולות הממלכה בחיילים שכירים המכונים "כִּתִיִּם". אלה כונו כך על שם העיר כתי (כתיון) בקפריסין.
מכתבים בולטים > מכתב 2

אל . אלישב . ועת . נתנ ל-

כתימ . ב \ /// יינ . ל-

ארבעת היממ    ו-
| | |   לחמ    ו-
מלא . חמר . יינ    וה-

סבת    מחר . אל תאחר .

ואמ . עוד . חמצ . ונת-

ת . להמ .
גם במכתב זה יש סימן היראטי (\), וכן מספר (שלוש מאות: | | | ).
מכתבים בולטים > מכתב 3

הכתובת כתובה משני צדי האוסטרקון, הצד האחורי פגום מאוד וקשה לקריאה.
| --- | --- |
קדימה: אחורה
  אל . אלישב . ועת .  תנ . מנ . היינ /// ב | ו-  צוכ . חנניהו . על ב-  אר שבע עמ . משא צ-  מד . חמרמ . וצררת  אתמ . בצק .    ו-  ספר . החטמ . והל-  חמ ולקחת  :   אלכמ[...]  רי[...]  ל[...]///[...?]  ואדממ . ה[...?]  [...]  [...]מ[...]  
המכתב מזכיר את באר שבע, ואולי גם את האדומים.
מכתבים בולטים > מכתב 4

המכתב הוא מכתב קצר סטנדרטי, ומספר מכתבים אחרים נכתבו כמותו. בין המלים במכתב אין נקודות להפרדה, אולם בין חלקן יש רווח.
אל אלישב תנ לכתימ ש-

מנ / חתמ ושלחנו ו-

יינ ב|| תנ להמ .
מכתבים בולטים > מכתב 17

| --- | --- |
קדימה: אחורה
  אל . נחמ . [ו]עת    ב-  א ביתה . אלישב .  בנ    אשיהו . ולקח-  ת . משמ. / שמנ . ו-  שלח . לזפ    מהרה . ו-  חתמ . אתה    בח-  תמכ  :   בW𐤟𐤟𐤟𐤟 לחדש נתנ נחמ ש-  מנ ביד הכתי . /  
במכתב יש את הספרה ההיראטית ל-20, שסימנה דומה לאות W (וכך סומנה כאן בתעתיק) עם קו אנכי באמצעה.
מכתבים בולטים > מכתב 18

| --- | --- |
קדימה: אחורה
  אל אדני . אלי-  שב . יהוה יש-  אל לשלמכ . ועת  תנ . לשמריהו  <> . ולקרסי  תתנ . + ולד-  בר . אשר . צ-  ותני . שלמ .      בית . יהוה .  :   הא . ישב .  
במכתב מוזכר ”בית יהוה”, וכן סימן היראטי הזהה לרונה ᛇ (איווז) על הצד (וסומן בתעתיק כך: <>).